wickkiey/tamil-wikipedia-markdown huggingface dataset:
# திமிங்கில எண்ணெய்



**திமிங்கில எண்ணெய்** (*whale oil*) என்பது திமிங்கில கொழுப்புக்களில் பெறப்படும் எண்ணெய் ஆகும். [எண்ணெய்த் திமிங்கிலம்|எண்ணெய்த் திமிங்கிலத்தின்]] தலைக்குழிவுகளில் இருந்து இசுப்பேர்ம் எண்ணெய் எனப்படும் சிறப்பு வகை எண்ணெய் பெறப்படுகின்றது. இது வேதியல் அடிப்படையில் மற்ற திமிங்கில எண்ணெய்களில் இருந்து வேறுபடுகிறது. பெரும்பாலும் திரவ மெழுகால் ஆன இசுப்பேர்ம் எண்ணெய் அதிக விலையை கொண்டது.  

## தயாரிப்பும் பயன்களும்
ஆரம்பகால தொழிற் சங்கங்கள்  சவர்க்காரம் தயாரிப்பதற்கும், எண்ணெய் விளக்குகளை எரியச் செய்யவும் திமிங்கில எண்ணெயை பயன்படுத்தின. பின்பு இருபதாம் நூற்றாண்டுகளில் செயற்கை வெண்ணெய் தயாரிக்க திமிங்கில எண்ணெய் பயன்பட்டது. 19 ஆம் நூற்றாண்டில் உச்சத்தில் இருந்த திமிங்கில எண்ணெய்களின் பயன்பாடு இருபதாம் நூற்றாண்டில் பெற்றோலிய தொழில் மற்றும் தாவர எண்ணெய்களின் வணிக வளர்ச்சிகளினால் கணிசமாக குறைந்தது. 21 ஆம் நூற்றாண்டில் பெரும்பாலான நாடுகள் திமிங்கில வேட்டையை தடை செய்துள்ள நிலையில் திமிங்கில எண்ணெயின் விற்பனை மற்றும் பயன்பாடுகள் நடைமுறையில் நிறுத்தப்பட்டுள்ளது.  

வேட்டையாடப்பட்ட திமிங்கிலங்களின் கொழுப்புக்களை கொதிக்கச் செய்தல் மூலம் திமிங்கில எண்ணெய் பெறப்பட்டது. கடற்கரைகளில் பிடிக்கப்பட்டவைகள் அவ்விடத்திலேயே வெட்டப்பட்டு கொதித்தல் மேற்கொள்ளப்பட்டது. நீண்ட ஆழ்கடல் திமிங்கல வேட்டை பயணங்களின் போது வேட்டையாடப்படுபவை  கப்பலிலேயே கொதித்தல் செய்யப்பட்டது.  அப்புறப்படுத்தப்படும்  சடலங்கள் சுறாக்களுக்கும், கடல் பறவைகளுக்கும் உணவாகும்.  

பலீன் திமிங்கிலங்களின் எண்ணெய் ட்ரைகிளிசரைட்களையும், பற்திமிங்கிலங்களின் எண்ணெய் மெழுகு எசுத்தரினையும் பிரத்தியேகமாக கொண்டுள்ளன. போவ்ஹேட் திமிங்கிலம் மற்றும் வலது திமிங்கிலங்களில் இருந்து உயர்தர எண்ணெயை பெற முடிவதாலும், அவற்றின் எலும்புகளுக்காகவும் முக்கிய இலக்குகளாக கருதப்பட்டன. திமிங்கிலங்கள் வேட்டைகளின் அதிகரிப்பால் அழிந்து செல்லும் அபாயத்திற்கு உட்பட்டன.  

## வேதியல் அமைப்பு
திமிங்கில எண்ணெய் தெளிவானது, குறைந்த பாகுமையை கொண்டது. (ஆலிவ் எண்ணெயை விடக் குறைவு), திமிங்கில கொழுப்புகளின் தரம் மற்றும் சுத்திரிகரிப்பு என்பவற்றை பொறுத்து பிரகாசமான தேன் மஞ்சள் நிறத்தில் இருந்து அடர் பழுப்பு வரையிலான நிறங்களில் காணப்படும். மீன் வாசனை கொண்டது. ஹைட்ரஜனேற்றப்படும் போது திடமாகவும், வெள்ளை நிறமாகவும் மாறும். மேலும் சுவையிலும், மணத்திலும் மாற்றம் ஏற்படும்.  

திமிங்கில எண்ணெயின் வகைகள் திமிங்கிலங்களின் இனங்களை பொறுத்தும், வேட்டையாடப்பட்டு பதனிடப்படும் முறைகளினாலும் வேறுபடும். திமிங்கில எண்ணெய் கலவை பிரதானமாக ட்ரைகிளிசரைட்களால் ஆனது. பற்திமிங்கிலங்களின் எண்ணெயில் கணிசமான அளவில் மெழுகு எசுத்தர்கள் காணப்படும். (குறிப்பாக இசுப்பேர்ம் திமிங்கிலத்தின் எண்ணெய்)ஹைட்ரஜனேற்றம் கண்டுபிடிக்கப்பட்ட பின்னர் செயற்கை வெண்ணெய் தயாரிப்பிற்கு பயன்படுத்தப்பட்டது பின் காய்கறி எண்ணெய் மாற்றாக உபயோகிக்கப்பட்டது
# சிஞ்சார் மலைகள்



**சிஞ்சார் மலைகள்** (**Sinjar Mountains**) ( ; வடமேற்கு ஈராக் நாட்டின் நினிவே மாகாணத்தில், சிஞ்சார் மாவட்டத்தில், கிழக்கிலிருந்து மேற்காக 100 கி.மீ. தொலைவிற்கும், 1,463 மீட்டர் உயரத்திலும் பரந்துபட்ட ஒரு மலைதொடராகும். சிரியாவின் வடகிழக்கில் இம்மலைத்தொடர் 25 கி.மீ. நீளத்திற்கு பரவியுள்ளது. இம்மலைத்தொடரின் தெற்கில் சிஞ்சார் நகரம் அமைந்துள்ளது. யாசிதி மக்களால் இம்மலைத்தொடர் புனிதமாகக் கருதப்படுகிறது.  

## மக்கள் & வரலாறு
வரலாற்று முந்தைய காலத்தில் இம்மலைத்தொடர், அசிரியர்களுக்கும், இட்டைட்டுகளுக்கும் எல்லையாக விளங்கியது.  
கிமு 538-இல் பார்த்தியப் பேரரசு ஆட்சியிலும், பின்னர் சிஞ்சார் மலைகளை பார்த்தியர்களிடமிருந்து உரோமைப் பேரரசு கைப்பற்றி கிமு 115 வரை ஆட்சி செலுத்தியது. கிபி 363-இல் பைசாந்தியப் பேரரசுக்கும், சாசானியப் பேரரசுக்கும் நடைபெற்ற போரின் முடிவில் சிஞ்சார் மலைகள் இரு பேரரசுகளின் எல்லைகளாக விளங்கியது.  

பாரசீகப் பேரரசின் ஆட்சியால், இம்மலைத்தொடர் பகுதிகளில் சொராட்டிரிய நெறி பரவத்தொடங்கியது. கிபி 4-ஆம் நூற்றாண்டில் இம்மலைப்பகுதிகளில் நெஸ்டோரியன் கிறித்தவம் தழைத்தது. கிபி 6-ஆம் நூற்றாண்டில் இசுலாமியப் படையெடுப்புகளால், இம்மலைதொடர்களில் வாழ்ந்த கிறித்தவர்கள், இசுலாமிய கலீபாக்களுக்கு ஜிசியா வரியைக் கட்டி வாழ்ந்தனர்.  

கிபி 12-ஆம் நூற்றாண்டு முதல் சிஞ்சார் மலைத்தொடர்களில் யசீதி மக்கள் கால்நடைகளை மேய்த்து வாழ்கின்றனர். ஊழிக்காலத்தின் முடிவில் நோவாவின் பேழை இம்மலைத்தொடரின் உயர்ந்த முகட்டில் நின்றதாக பழைய ஏற்பாடு கூறுகிறது.  

1920-களில் யசீதி மக்கள் அரேபியர்களாலும், மற்றவர்களாலும் துரத்தப்பட்டு இம்மலையில் தஞ்சமடைந்தனர்.  

3 ஆகஸ்டு 2014 அன்று சிஞ்சார் நகரம் இசுலாமிய அரசுப் படைகளால் கைப்பற்றப்பட்டு, 40,000 யசீதி மக்கள் இனப்படுகொலை செய்யப்பட்டனர்.  
யசீதி மக்களுக்கு எதிரான இசுலாமிய அரசின் கொடூரங்களால் மக்கள் நீர், உணவு, உடை, உறைவிடம் இன்றி அலைந்து திரிந்தனர். யசீதி மக்களுக்கு ஐக்கிய இராச்சியம் மற்றும் ஐக்கிய அமெரிக்க அரசின் விமானப் படைகள் வானிலிருந்து உணவு, நீர், மருந்துகளை யசீதி மக்களுக்கு வழங்கினர். 10 ஆகஸ்டு 2014 முதல் இசுலாமிய அரசுப் படைகளிடமிருந்து, குர்து மக்கள் படையினர் யசீதி மக்களுக்கு பாதுகாப்பு வழங்கினர். இசுலாமியப் படைகளால் 7,000 யசீதிப் பெண்கள் பாலியல் அடிமைகளாகப் பிடித்துச் செல்லப்பட்டு, 7,000 யசீதி ஆண்களின் தலை வீசப்பட்டு கொல்லப்பட்டனர். பல யசீதிப் பெண்கள் இசுலாமிய அரசுப் படையினருக்கு அஞ்சி சிஞ்சார் மலையிலிருந்து குதித்து தற்கொலை செய்து கொண்டனர்.  

## இதனையும் காண்க
- பண்டைய அண்மை கிழக்கு
- 
-
# குடைவேலம்


**உடை**, **ஒடை**, **குடைவேலம்** அல்லது **குடை மரம்** (*umbrella thorn* ) என்பது ஒருவகை மர மாகும். இதன் தாவரவியல் பெயர் *Acacia planifrons*, என்பது ஆகும். இது *அக்கேசியா* இன, பபேசியே குடும்பத்தைச் சேர்ந்த ஒரு தாவரம் ஆகும். இது இந்தியா மற்றும் இலங்கையை தாயகமாக கொண்டது.  

சங்க இலக்கியமான புறநானூற்றுப் பாடல்களில் காணப்படும் உடை என்னும் இச் சிறுமரத்தைக் குடை மரம் என்பர். இது வேலமரத்தின் இனத்தைச் சார்ந்தது. இதன் இலைகள் மிக மிகச் சிறிய சிற்றிலைகள் ஆகும். இம்மரத்தின் கிளைகளில் நீண்ட வலிய முட்கள் உடையதாக இருக்கும்.  

## விளக்கம்
உடை மராமானது சுமார் ஏழு மீட்டர் உயரம் வரை வளரக்கூடிய முள் புதர் தாவரமாகும். இது ஒரு சிறு மரமாகும். இது குடைபோலக் கவிழ்ந்து கிளை பரப்பித் தழைத்த உச்சியைக் கொண்டது. இந்த மரத்தின் பட்டைகள் சாம்பல் மற்றும் பழுப்பு நிற அடையாளங்களுடன் தடிமனாக இருக்கும். இதன் இலைகள் கூட்டிலைகளாகும். அவை இரட்டைச் சிறகுகளாக, எதிரெதிராக இருக்கும். கூட்டிலைகள் ஒரு அங்குலத்துக்கும் குறைவான நீளமுடையன. சிற்றிலைகளானது (.06×.01) அங்குளம் என மிகச்சிறியவை. இலைச்செதில்கள் இரண்டும் இரு நீளமான வலிய முட்களாக மாறியிருக்கும். இலைகளின் விளிம்புகள் மழுங்கிய விளிம்புகளாக இருக்கும். இதன் மலர்கள் வெள்ளை நிறத்தில் இருக்கும். இதன் காய்கள் இருபுற வெடி கனிகளாகும்.  

## இலக்கியங்களில்
இத்தாவரமானது சங்க இலக்கியங்களில் உடை என்று குறிப்பிடப்பட்டுள்ளது.  
உடை என்னும் இந்த சிறுமரம். கிளைகளில் உள்ள இலைக் கணுவில் எல்லாம் நீண்ட இரு முட்கள் கொண்டதாக இருக்கும். இதன் இலை மிகச் சிறியது; இதன் முள்ளைச் 'சுரையுடை வால்முள்' என்று கூறுவர். இந்த முள்ளை ஊகம்புல்லின் நுனியில் கோத்து அதை  
அம்பு ஆக்கி அதனை வில்லில் பூட்டிக் குறவர் குடிச் சிறுவர் எலியை எய்வர் என்று கூறுவர் ஆலத்துர்கிழார்.  

*சிறியிலை உடையின் சுரையுடை வால்முள்*  

*ஊக நுண்கோல் செறித்த அம்பின்* -புறநானூறு. 324:4-5  

'இருங்கடல் உடுத்த இப்பெரிய மாநிலத்தின் நடுவே, உடையினது சிறிய இலைகூடப் பிறர்க்கு உரித்தாதல் இன்றித் தாமே ஆண்ட மன்னர்கள் இடு திரை மணலினும் பலர்’ என்று சிறுவெண்தேரையார் பாடுகின்றார்.  

*இருங்கடல் உடுத்தஇப் பெருங்கண் மாநிலம்*  

*உடையிலை நடுவனது இடைபிறர்க்கு இன்றி*  

*﻿தாமே ஆண்ட ஏமங் காவலர்*  

*இடுதிரை மணலினும் பலரே* -புறநானூறு. 36 3:1-4  

இதன் இலை கூட்டிலை ஆகும். சிற்றிலைகள் மிகச் சிறியவை.  
இது ஒருவகை வேலமரமாகும் என்று பிங்கல நிகண்டு கூறும்; இம் மரம் சிறு குடைபோலப் பரவிக் கிளைத்துத் தழைத்திருக்கும். ஆதலின், இதனைக் குடை வேல மரமென்றனர் போலும்.  
## தாவர அறிவியல்
;தாவர இயல் வகை  
பூக்கும் இரு வித்திலைத் தாவரம்  

;தாவரத் தொகுதி  
காலிசிபுளோரே (Calyciflorae)  

;தாவரக் குடும்பம்  
லெகுமினேசி (Legminosae)  

;தாவரத் துணைக் குடும்பம்  
மைமோசாய்டியே (Mimosodeae)  

;தாவரப் பேரினப் பெயர்  
அக்கேசியா (Acacia)  

;தாவரச் சிற்றிரினப் பெயர்  
பிளானிபிரான்ஸ் (Plaifrons)  

;சங்க இலக்கியப் பெயர்  
உடை  

;உலக வழக்குப் பெயர்  
'ஒடை' என்பார் காம்பிள்  

;பிற்கால இலக்கியப் பெயர்  
குடைவேலம்  

;ஆங்கிலப் பெயர்  
பாபுல் (Babul) (Umbrella-thornbabul)  

;தாவர இயல்பு  
சிறு மரம், குடைபோலக் கவிழ்ந்து கிளை பரப்பித் தழைத்த முடியுடையது:  

;இலை  
கூட்டிலை, ஒரு அங்குளத்துக்கும் குறைவான நீளமுடையது; சிற்றிலைகள் (.06×.01) அங்குளம்-மிகச்சிறியவை. இலைச்செதில்கள் இரண்டும் இரு நீளமான வலிய முட்களாக மாறியிருக்கும்.
# பேரியம் ஆக்சைடு


## பயன்கள்

பேரியம் ஆக்சைடு சூடான எதிர்மின்வாய் குழாய்களுக்கான மேற் பூச்சாகப் பயன்படுத்தப்படுகிறது. எதிர்மின் கதிர் குழாய்களில் உள்ளவற்றை இதற்கு எடுத்துக்காட்டாகக் கூறலாம். ஒளியியல் கிரீடக் கண்ணாடிகள் போன்ற சில வகையான கண்ணாடி உற்பத்தியில் இது ஈயம்(II) ஆக்சைடுக்கு மாற்று வேதிப்பொருளாகப் பயன்படுகிறது. ஈய ஆக்சைடு ஒளிவிலகல் குறிப்பெண்ணை உயர்த்துகின்ற அதே வேளையில் சிதறடிப்பு ஆற்றலையும் இது உயர்த்துகிறது. 150 மற்றும் 200 பாகை செல்சியசு வெப்பநிலையில் எத்திலீன் ஆக்சைடும் ஆல்ககால்களும் ஈடுபடும் வினையில் ஓர் எத்தாக்சிலேற்ற வினையூக்கியாக பேரியம் ஆக்சைடு பயன்படுத்தப்படுகிறது  

வெப்ப ஏற்ற இறக்க வேறுபாடுகளின் வழியாக தூய்மையான ஆக்சிசனுக்கு பேரியம் ஆக்சைடு ஒரு மூலப் பொருளாகக் கருதப்படுகிறது. பெராக்சைடு அயனி உருவாதல் மூலமாக எளிதாக இது ஆக்சிசனேற்றமடைந்து BaO2 சேர்மமாகிறது .  

BaO முதல் BaO2 வரையிலான ஒரு முழுமையான பெராக்சிசனேற்றம் மிதமான வெப்பநிலையில் நிகழ்கிறது. ஆனால் உயர்ந்த வெப்பநிலையில் ஆக்சிசன் மூலக்கூறின் அதிகரித்த என்ட்ரோபி என்பது, BaO2 சேர்மம் ஆக்சிசனாகவும் பேரியம் ஆக்சைடாகவும் 1175 பாகை கெல்வின் வெப்பநிலையில் சிதைந்து மாறுகிறது என்பதை குறிக்கிறது.  

வளிமண்டலக் காற்றை அதன் உட்கூறுகளாகப் பிரிக்கும் காற்றுப் பிரிப்பு செயல்முறை ஆதிக்கம் செலுத்திய 20 ஆம் நூற்றாண்டின் தொடக்கத்திற்கு முன்னர் ஆக்சிஜனை உற்பத்தி செய்ய பெரிய அளவிலான தயாரிப்பு முறையாக இந்த வேதிவினை பயன்படுத்தப்பட்டது. இந்த தயாரிப்பு முறை அதன் கண்டுபிடிப்பாளர்களை சிறப்பிக்கும் விதமாக பிரின் செயல்முறை எனப் பெயரிடப்பட்டது .  

## தயாரிப்பு

பேரியம் கார்பனேட்டை சூடுபடுத்துவதன் மூலமாக பேரியம் ஆக்சைடை தயாரிக்கலாம். பேரியம் நைட்ரேட்டை வெப்பச் சிதைவு வினைக்கு உட்படுத்தியும் இதை தயாரிக்கலாம் .இவ்வாறே பெரும்பாலும் பேரியம் உப்புகளை சிதைத்து பேரியம் ஆக்சைடு தயாரிக்கப்படுகிறது .  
: 2Ba + O<sub>2</sub> → 2BaO  
: BaCO<sub>3</sub> → BaO + CO<sub>2</sub>  

## முன்பாதுகாப்பு

பேரியம் ஆக்சைடு ஓர் எரிச்சலூட்டியாகும். தோல் அல்லது கண்களைத் தொடர்பு கொண்டால் அல்லது உள்ளிழுக்கப்பட்டால் வலி மற்றும் சிவப்பை ஏற்படுத்துகிறது. இருப்பினும், உட்கொள்ளும்போது பேரியம் ஆக்சைடு மிகவும் ஆபத்தானது. குமட்டல் மற்றும் வயிற்றுப்போக்கு, தசை முடக்கம், இதயத் துடிப்பு அதிகரிப்பு போன்ற பாதிப்புகளை ஏற்படுத்தி மரணத்தை உண்டாக்கிவிடும். உட்கொண்டால் அல்லது உட்செலுத்தப்பட்டால் உடனடியாக மருத்துவ சிகிச்சை பெற வேண்டும்.  
பேரியம் ஆக்சைடு வாயுவை சுற்றுச்சூழலுக்குள் வெளியிடக்கூடாது. ஏனெனில் இது நீர்வாழ் உயிரினங்களுக்கு தீங்கு விளைவிக்கும் .
# வெள்ளைப் பூக்கள்



**வெள்ளைப் பூக்கள்** (Vellai Pookal) விவேக் இளங்கோவன் இயக்கிய 2019 இந்திய தமிழ் மொழி குற்றம் - திரில்லர் படம் . இப்படத்தில் விவேக், சார்லி, தேவ், பூஜா தேவரியா மற்றும் பெய்ஜ் ஹென்டர்சன் ஆகியோர் நடித்துள்ளனர், மேலும் சியாட்டலை தளமாகக் கொண்ட சிந்துஸ் கிரியேஷன்ஸ் என்ற கலைக் குழுவால் தயாரிக்கப்படுகிறது. 2019 இந்திய பொதுத் தேர்தல் தொடங்கிய ஒரு நாளுக்குப் பிறகு, படம் 19 ஏப்ரல் 2019 அன்று வெளியிடப்பட்டது. படத்தின் தலைப்பு *கண்ணதில் முத்தமிட்டல்* படத்தின் ஒரு பாடலில் இருந்து எடுக்கப்பட்டது.  

## கதை
இப்படத்தின் கதை இரண்டு இணையான தடங்களில் செல்கிறது. ஒரு தடத்தில் ருத்ரன் காவல் துறை அதிகாரியாக இருக்கிறார். பணி ஓய்வு பெறும் முன்னர் ஒரு கொலை குற்றத்தில் குற்றவாளியை சிறப்பாக விசாரணை செய்து பிடிக்கிறார். பின்னர் பணி ஓய்வு பெறுகிறார். அவருக்கு மனைவி யில்லை. பணி ஓய்வு பெற்ற பின்பு அமெரிக்காவில் பணிபுரியும் தனது மகன் தேவுடம் சிறிது காலம் சென்று தங்குகிறார். தேவ் தனது தந்தைக்கு தெரிவிக்காமல் அமெரிக்காவிலேயே ஆலிஸ் ஹார்லின் என்னும் அமெரிக்க பெண்ணை மணமுடிக்கிறார். இதனால் ருத்ரனுக்கு தேவ் மற்றும் ஆலிஸ் ஹார்லின் மீது கோபமாக இருக்கிறார். தேவ் உடன் வேலை செய்யும் ரம்யாவின் தந்தை பாரத்தாசனுடன் ருத்ரனுக்கு பழக்கம் ஏற்பட்டு நண்பர்கள் ஆகிறார்கள். காவல் துறையில் இருந்து ஓய்வு பெற்றுவிட்டாலும் ருத்ரனால் தனது பார்வை செயல் திறன் மற்றும் சுற்று நடக்கும் எல்லா சம்பவங்களையும் ஒரு காவல் துறை கண்ணோட்டத்துடன் பார்க்கிறார். அக்கம் பக்கம் உள்ள வீடுகளில் நடக்கும் சம்பவங்களையும் கூர்ந்து பார்க்கிறார்.  

இன்னொரு தடத்தில் அமெரிக்காவில் தாய் மற்றும் சிறு வயது மகளை ஒருவன் சித்திரவதை செய்கிறான். தாய் உடல் நலமின்றி படுத்த படுக்கையாக இருக்கிறார்.  

## நடிகர்கள்

- டி.சி.பி ருத்ரன் கணேசனாக விவேக்
- பாரதிதாசனாக சார்லி (*"பாரதி")*
- தேவ் (முன்பு அபிநவ் என்று அழைக்கப்பட்டார்) அஜய் ருத்ரான்
- ரம்யா பாரதிதாசனாக பூஜா தேவரியா
- ஆலிஸ் ஹார்லினாக பைஜ் ஹென்டர்சன்
- நிக்கோல் பர்காக கேப்ரியல் காஸ்ட்ரோனோவர்
- ஜெஃப் ஆக டைலர் ராய் ராபர்ட்ஸ்
- மேரியாக பெய்டன்-ஜஸ்டின்
- மீனா பாரதிதாசனாக சுதா ராஜசேகரன்
- போலீஸ் கமிஷனராக கஜராஜ்

## படமாக்கம்
சியாட்டில் பெருநகரப் பகுதியில் WNP-3 மற்றும் WNP-5 (பொதுவாக சாட்சோப் அணுமின் நிலையம் என்று அழைக்கப்படுகிறது) மற்றும் சென்னையில் பல இடங்களில் *வெள்ளைப் பூக்கள்* படமாக்கப்பட்டது.  

## ஒலிப்பதிவு
படத்தில் எல்லா பாடல்களுக்கும் இசையமைத்தவர் ராம்கோபால் கிருஷ்ணராஜு. பாடல் வரிகள் எழுதியவர் மதன் கார்க்கி.  

## வெளியீடு
படத்தின் முதல் தோற்றத்தை நடிகர் சூர்யா 22 மார்ச் 2019 அன்று வெளியிட்டார். இந்த படம் ஏப்ரல் 12 ஆம் தேதி, தமிழ் புத்தாண்டு வார இறுதியில், பெலீவில், ஐக்கிய அமெரிக்கா மற்றும் 19 ஏப்ரல் 2019 அன்று இந்தியாவில் வெளியிடப்பட்டது.  

படத்தின் முன்னோட்டம் 26 மார்ச் 2019 அன்று வெளியிடப்பட்டது.  

படம் 19 ஏப்ரல் 2019 அன்று வெளியிடப்பட்டது. படம் வெளியானதும் விமர்சகர்கள் மற்றும் பார்வையாளர்களால் நல்ல வரவேற்பைப் பெற்றது. *ஆனந்த விகடன்* 100 க்கு 43 படத்தை மதிப்பிட்டது. இது அதன் சமகால வெற்றிகளான *துருவங்கல்* *பதினாறு* மற்றும் *ராட்சசன்* ஆகிய படங்களுக்கு இணையாக இருப்பதாகக் *கூறிப்பட்டது* . எழுத்து, நடிப்பு, ஒளிப்பதிவு, பின்னணி இசை, தொகுப்பு வடிவமைப்பு, தயாரிப்பு மற்றும் இயக்கம் உள்ளிட்ட அனைத்து துறைகளும் ஊடக நிறுவனங்கள் மற்றும் விமர்சகர்களால் பாராட்டப்பட்டன.  

போட்டி இருந்தபோதிலும், இந்த படம் திரையரங்குகளில் இந்தியாவிலும் உலகெங்கிலும் இரண்டாவது வாரத்திலும் சிறப்பாக இயங்கியது.
# மெனிங்கோகோகல் தடுப்பூசி


**மெனிங்கோகோகல் தடுப்பூசி** (*Meningococcal vaccine*) நைசீரியா மெனிங்கிடிடிஸால் ஏற்படும் தொற்றுநோயைத் தடுக்கப் பயன்படுத்தப்படும் எந்தவொரு தடுப்பூசிகளையும் குறிக்கிறது. பின்வரும் சில அல்லது அனைத்து வகையான மெனிங்கோகோகசுக்கு எதிராக வெவ்வேறு பதிப்புகள் பயனுள்ளதாக இருக்கும்: A, C, W135 மற்றும் Y. தடுப்பு மருந்துகள் குறைந்தது இரண்டு ஆண்டுகளுக்கு 85 முதல் 100% வரை திறனுள்ளதாக இருக்கும். அவை தசை அல்லது தோலின் கீழ் ஊசி மூலம் கொடுக்கப்படுகின்றன.நோய்த்தாக்கும் ஆபத்து குறைவாக உள்ள நாடுகளில், அதிக ஆபத்துள்ள மக்கள் குழுக்களுக்கு நோய்த்தடுப்பு ஊசி போட வேண்டும் என்றும் அவர்கள் பரிந்துரைக்கின்றனர். ஆஃப்பிரிக்க மூளைக்காய்ச்சல் பரவல் உள்ள இடங்களில், ஒன்று முதல் முப்பது வயது வரையிலான அனைவருக்கும் மெனிங்கோகோகல் A கான்ஜுகேட் தடுப்பூசி மூலம் நோய்த்தடுப்பு மருந்துகள் வழங்குவதற்கான முயற்சிகள் தொடர்ந்து நடைபெற்று வருகின்றன. கனடா மற்றும் அமெரிக்காவில் நான்கு வகைகளுக்கும் எதிரான தடுப்பூசிகள் பதின்வயதினர் மற்றும் அதிக ஆபத்தில் உள்ள மக்களுக்கு வழக்கமாகப் பரிந்துரைக்கப்படுகின்றன. ஹஜ் யாத்திரைக்காக மெக்காவுக்குச் செல்லும் மக்களுக்கும் அவை வழங்கப்பட வேண்டும்.  

பாதுகாப்பாக இருப்பது எப்போதுமே நல்லது. சிலருக்கு ஊசி போட்ட இடத்தில் வலி மற்றும் சிவத்தல் ஏற்படலாம். கர்ப்பக் காலத்தில் பயன்படுத்துவதும் பாதுகாப்பானதுதான். பத்து லட்சத்தில் ஒருவருக்கு மட்டுமே கடுமையான ஒவ்வாமை நிகழ்கின்றது.  

முதல் மெனிங்கோகோகல் தடுப்புப்பூசி 1970களில் வெளியிடப்பட்டது. இது உலகச் சுகாதார அமைப்பின் அத்தியாவசிய மருந்துகளின் பட்டியலில் சேர்க்கப்பட்டுள்ளது, அதாவது ஓர் அடிப்படைச் சுகாதார அமைப்பில் தேவைப்படும் மிகவும் முக்கியமான மருந்தாகும். மொத்தச் செலவானது 2014 ஆம் ஆண்டு நிலவரப்படி ஒரு மருந்தளவிற்கு 3.23 முதல் 10.77 அமெரிக்க டாலர்கள் ஆகும். அமெரிக்காவில் ஒரு தொகுதிக்கு 100 முதல் 200 அமெரிக்க டாலர்கள் செலவாகும்.
# சிஞ்சார்


**சிஞ்சார்** (**Sinjar**) நகரத்தை **சிங்கால்** (**Shingal**) எனும் அழைப்பர். (, , இந்நகரம் ஈராக்கின் வடக்கில் நினிவே மாகாணத்தில், சிஞ்சார் மாவட்டத்தில், சிஞ்சார் மலையடிவாரத்தில் 522 மீட்டர் உயரத்தில் உள்ளது. 2013-ஆம் ஆண்டின் மக்கள்தொகை கணக்கெடுப்பின்படி,இந்நகரத்தின் மக்கள்தொகை 88,023. சிஞ்சார் நகரம் பெரும்பாலான யசீதி மக்களின் தாயகமான உள்ளது. மேலும் சிஞ்சார் மலைகள் யசீதி மக்களின் புனித மலையாக உள்ளது.  

யசீதி மக்களின் புனித ஆலயம்]]  

## வரலாறு
கிபி இரண்டாம் நூற்றாண்டில் உரோமைப் பேரரசு இந்நகரத்தை கைப்பற்றி, இராணுவத்தளம் அமைத்து **சிங்காரா** என பெயரிட்டனர். கிபி 360-இல் சாசானியப் பேரரசு இந்நகரைக் கைப்பற்றினர். கிபி 6-ஆம் நூற்றாண்டில் இந்நகரம் இசுலாமிய படையெடுப்புகளால் கலீபா இராச்சியத்தில் இணைக்கப்பட்டது.  

2014-இல் இசுலாமிய அரசுப் படைகள் சிஞ்சார் நகரத்தைக் கைப்பற்றி, அங்கு வாழ்ந்த ஆயிரக்கணக்கான யசீதி மக்களை கொன்று குவித்ததுடன், யசீதி பெண்களை பாலியல் அடிமைகளாக பிடித்து வைத்துக் கொண்டனர்.  

ப் படைகளிடமிருந்து சிஞ்சார் நகரத்தை மீட்ட போது நகரத்தின் காட்சி]]  

13 நவம்பர் 2014-இல் இசுலாமிய அரசுப் படைகளிடமிருந்து சிஞ்சார் நகரத்தை ஐக்கிய அமெரிக்காவின் சிறப்புப் படைகளின் உதவியுடன் குர்திஸ்தான் மற்றும் யசீதிப் படைகள் கைப்பற்றினர்.  

## தன்னாட்சி
படையினர்]]  
ஆகஸ்டு 2017-இல் யசீதி மக்கள் சிஞ்சார் பகுதியை தன்னாட்சி பிரதேசமாக அறிவித்தனர். யசீதி மக்கள்  

இதனால் சிஞ்சார் நகர யசீதி மக்கள் குர்து படைகளுக்கும், ஈராக்கிய படைக்களுக்கும் இடையே பந்தாடப்பட்டனர்.  

## இதனையும் காண்க
- சிஞ்சார் மலைகள்
- யசீதி மக்கள்
- குர்து மக்கள்
# எர்பியம்(III) ஆக்சைடு



**எர்பியம்(III) ஆக்சைடு** (*Erbium(III) oxide*) என்பது Er<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலாந்தனைடு உலோகமான எர்பியத்திலிருந்து இது தொகுப்பு முறையில் தயாரிக்கப்படுகிறது. 1843 ஆம் ஆண்டு காரல் குசுடாப் மொசாண்டரால் எர்பியம்(III) ஆக்சைடு பகுதியாக தனித்துப் பிரிக்கப்பட்டது. 1905 ஆம் ஆண்டு சியார்ச்சசு உர்பெயின் மற்றும் சார்லசு யேம்சு ஆகியோர் இதை தூய்மையான நிலையில் பிரித்து தயாரித்தனர் ஒரு கனசதுரப் படிக அமைப்பைக் கொண்ட இச்சேர்மம் இளஞ்சிவப்பு நிறத்தைக் கொண்டுள்ளது. சில நிபந்தனைகளின் கீழ் எர்பியம் ஆக்சைடு ஓர் அறுகோண வடிவத்தையும் கொண்டிருக்க வாய்ப்பிருக்கிறது. எர்பியம் ஆக்சைடை உள்ளிழுக்கும்போதும், வாய்வழியாக எடுத்துக் கொள்ளும்போதும் அல்லது பெரிய அளவில் இரத்த ஓட்டத்தில் செலுத்தப்படும்போதும் அது நச்சுத்தன்மையுடையதாகிறது. மனிதர்களுக்கு குறைந்த செறிவுகளில் எர்பியம் ஆக்சைடுகளின் தாக்கம் நீண்ட காலமாக தீர்மானிக்கப்படாமல் இருந்தது  

## வினைகள்
காற்றில் மெல்ல மெல்ல எர்பியம் உலோகம் ஒளிமங்குகிறது. காற்றுடன் சேர்ந்து எரிந்து எர்பியம்(III) ஆக்சைடாக மாறுகிறது. இம்மாற்றம் கீழ் கண்ட சமன்பாட்டின் வழியாக காட்டப்பட்டுள்ளது.  
:4 Er + 3 O2 → 2 Er2O3.[5]  

நீரில் இது கரையாது ஆனால் கனிம அமிலங்களில் கரையும். சுற்றுச்சூழலிலுள்ள ஈரத்தையும் கார்பன் டை ஆக்சைடையும் ஈர்த்துக் கொள்ளும். அமிலங்களுடன் வினைபுரிந்து தொடர்புடைய எர்பியம்(III) உப்புகளை உருவாக்கும்.  

## பயன்கள்

எர்பியம் ஆக்சைடின் பயன்பாடுகள் அவற்றின் மின்னியல், ஒளியியல் மற்றும் ஒளிமின்னழுத்த பண்புகள் காரணமாக வேறுபடுகின்றன. Er+3 உடன் நானோ அளவிலான கலப்படப் பொருட்கள் அதிக ஆர்வத்தைத் தருகின்றன, ஏனெனில் அவை சிறப்புத்துகள் அளவைச் சார்ந்த ஒளியியல் மற்றும் மின்னியல் பண்புகளைக் கொண்டுள்ளன எர்பியம் ஆக்சைடு கலப்படம் செய்யப்பட்ட நானோ துகள்கள் காட்சி நோக்கங்களுக்காக கண்ணாடி அல்லது நெகிழிகளில் மின் திரை போல சிதறடிக்க முடியும். நானோ துகள்களின் புரவல படிகப்பின்னல்களில் Er+3 மின்னணு மாற்ற நிறமாலையுடன் இணைக்கப்பட்ட கார்பன் நானோகுழாய்களிலுள்ள நீரிய கரைசலில் உருவாக்கப்பட்ட மீயொலி வடிவவியல் பசுமை வேதியியலில் ஒளிமின்னழுத்த நானோ துகள்களின் தொகுப்புக்கு மிகுந்த வாய்ப்பை அளிக்கிறது. உயிரிமருத்துவத்தில் பயன்படுத்தப்படும் மிக முக்கியமான அரிய மண் உலோகங்களில் எர்பியம் ஆக்சைடும் ஒன்றாகும். கார்பன் நானோகுழாய்களில் உள்ள எர்பியம் ஆக்சைடு நானோ துகள்களின் கதிரியக்க ஒளிர்வுப்பண்பு உயிரியமருத்துவ பயன்பாடுகளில் பயனுள்ளதாக இருக்கும். எடுத்துக்காட்டாக, எர்பியம் ஆக்சைடு நானோ துகள்கள் உயிரியப்படமாக்கலில் நீர்வாழ் மற்றும் நீர் அல்லாத ஊடகங்களாக விநியோகிக்க அவற்றின் மேற்பரப்பை மாற்றியமைக்க முடியும்.அணுக்கரு எரிபொருளிலும் நியூட்ரான் நச்சாக எர்பியம் ஆக்சைடு பயன்படுத்தப்படுகிறது.
# மட்பாண்ட புதிய கற்காலம்


**மட்பாண்ட புதிய கற்காலம்** (**Pottery Neolithic** (சுருக்கமான: **PN**) (**காலம்:கிமு 6,400 - கிமு 3,500**) மட்பாண்டத்திற்கு முந்தைய புதிய கற்காலம் (ஆ)-வுக்குப் பின்னர் மேற்காசியாவின் வளமான பிறை பிரதேசத்தில், குறிப்பாக புறாத்து ஆறு மற்றும் டைகிரிசு ஆறுகள் பாயும் வடமேற்கு மற்றும் வடமத்திய மெசொப்பொத்தேமியாவில் கிமு 6,400 முதல் கிமு 3,500 வரை நீடித்தது.இக்காலத்தில் தற்கால தென் துருக்கியில் ஹலாப் பண்பாடும், வடக்கு சிரியா மற்றும் மெசொப்பொத்தேமியாவில் உபைது பண்பாடும் செழித்து விளங்கியது. மட்பாண்ட புதிய கற்காலம் கிமு 6,400 துவங்கி கிமு 3,500 முடிகிறது. மட்பாண்ட புதிய கற்காலத்திற்குப் பின்னர் செப்புக் காலம் கிமு 4500-இல் துவங்குகிறது. அதன் பின்னர் கிமு 3,500-இல் துவங்கிய வெண்கலக் காலத்தில் எழுத்து முறைகள் கண்டுபிடிக்கப்பட்டது.  

தொல்லியல் அறிஞர்கள் மட்பாண்டத்திற்கு முந்தைய புதிய கற்காலத்தை இரண்டாகப் பிரிப்பர். அவைகள்: மட்பாண்டத்திற்கு முந்தைய புதிய கற்காலம் (அ) (**Pottery Neolithic A** -**PNA**) மற்றும் மட்பாண்டத்திற்கு முந்தைய புதிய கற்காலம் (ஆ) (**Pottery Neolithic B** - **PNB**) ஆகும். புதிய கற்காலத்திற்குப் பின்னர் கிமு 3,000-இல் வெண்கலக் காலம் தோன்றியது.  

## முதல் மட்பாண்ட புதிய கற்கால கண்டுபிடிப்புகள்
வடக்கு மெசொப்பொத்தேமியாவின் அசுன்னா மற்றும் ஜார்மோ தொல்லியல் மேடுகளில் கிமு 7,000 காலத்திய களிமண் மட்பாண்டங்கள் அகழ்வாய்வுவில் கண்டுபிடிக்கப்பட்டது. கையினால் செய்த இம்மட்பாண்டங்கள் எளிமையான அமைப்பில், தடித்தும் இருந்தது.மேலும் களிமண்னால் செய்யப்பட்ட விலங்குகள் உருவங்கள், கருவுற்ற பெண் உருவங்கள்அஆஅ கிடைத்துள்ளது.  

## ஹலாப் பண்பாடு (கிமு 6,100 — 5,100)

ஹலாப் பண்பாடு காலத்திய அழகுடன் கூடிய சுடுமட் மட்பாண்டங்களில் குவளைகள், குடுவைகள், பானைகள் களிமண்ணில் பல்வேறு கனிமங்களை கலந்து செய்தனர். மட்பாண்டங்களின் வெளியே சிவப்பு நிற இரும்பு ஆக்சைடுகளால் பூசி வரிக்கோடுகளுடன் விளங்கியது.  

உலகில் முதன்முதலில் முத்திரை வில்லைகள் ஹலாப் பண்பாட்டுக் காலத் தொல்லியல் களங்களில் கிடைத்துள்ளது.  

## அசுன்னா பண்பாடு (கிமு 6000-5000) மேல் மெசொப்பொத்தேமியா)

தற்கால வடக்கு ஈராக்கின் மேல் மெசொப்பொத்தேமியா பகுதியில் அசுன்னா பண்பாட்டின் புதிய கற்காலத்திய தொல்லியல் மேடுகளில் அழகுடன் கூடிய மட்பாண்டங்கள் பல்வேறு வடிவங்களில் அகழ்வாய்வுவில் கண்டெடுக்கப்பட்டுள்ளது.  

## சமார்ரா பண்பாடு (கிமு 6000–4800, மத்திய மெசொப்பொத்தேமியா)

மத்திய மெசொப்பொத்தேமியாவில் விளங்கிய சமார்ரா பண்பாடு கிமு 5500 – 4800 காலத்தியதாகும். இதன் பின்னர் உபைது பண்பாடு தோன்றியது.  

## உபைது பண்பாடு (கிமு 6500–3800, கீழ் மெசொப்பொத்தேமியா)

விற்கு விரிக்கம் செய்த உபைது பண்பாடு]]  
உபைதுகள் காலம் கீழ் மெசொப்பொத்தேமியாவில் கிமு 6500 முதல் கிமு 3800 வரை நிலவியது.இதனை பின்னர் உரூக் காலத்திய மக்கள் கைப்பற்றினர்.  

உபைதுகள் காலத்திய அழகிய வடிவிலான மட்பாண்டங்கள், புறாத்து ஆறு மற்றும் டைகிரிசு ஆறுகள் பாரசீக வளைகுடாவில் கலக்கும் கழிமுகங்களில் உள்ள தொல்லியல் களங்களில் கண்டெடுக்கப்பட்டது. இம்மட்பாண்டங்கள் சிந்துவெளி நாகரிகத்தின் மட்பாண்டங்கள் போன்று காணப்படுகிறது.  

களிமண் முத்திரை வில்லைகளில் விலங்குகளின் உருவங்கள் பொறிக்கப்பட்டுள்ளது.
# ஜெயா மகேஷ்

**ஜெயஸ்ரீ சந்திரமோகன்** (Jayashree Chandramohan**)** பரவலாக ஜெயா மகேஷ் என அறியப்படும் இவர் ஓர் இந்திய அலங்கார வடிவழகி மற்றும் உடற் சிற்ப சிகிச்சை நிபுணர். இவர் தமிழகத்தில் உள்ள  கோயம்புத்தூரில் பிறந்தார். குடும்பத் தலைவியாக இருந்த இவர் குழந்தைப் பேறுக்குப் பின்னர் ஏற்பட்ட சில உடல் பிரச்சினைகளில் இருந்து மீண்டு முதன்மை வடிவழகியாகவும் ஒர் உடற் சிற்ப சிகிச்சை நிபுணராகவும் ஆனார். அலங்கார வடிவழகியாக இருந்த அதே சமயத்தில்ல் பல அழகிப் போட்டிகளிலும் பங்கேற்றுள்ளார். மேலும் 2016 ஆம் ஆண்டில் நடைபெற்ற *மிசஸ் இந்தியா எர்த் கிளாசிக்* போட்டியில் இவர் வாகையாளராகத் தேர்வானார். <sup></sup>  

## குடும்பம்
ஜெயா மகேஷ் இந்தியா, தமிழ்நாடு மாநிலத்தில் உள்ள கோவையில் பிறந்தார். இவர் அங்குள்ள இ ஆர் ஜி மெட்ரிகுலேஷன் மேல்நிலைப்பள்ளியில் பள்ளிக் கல்வி பயின்றார். மேலும் அங்குள்ள பி எஸ் ஜி ஆர் கிருட்டிணம்மாள் கல்லூரியில் இவர் பி. காம் இளநிலைப் பட்டம் பயின்றார்.1995 ஆம் ஆண்டில் ஜி. மகேஷ் குமார் எனும் தொழில் முனைவோரைத் திருமணம் செய்தார். இவர்களுக்கு சஞ்சனா எம் குமார் எனும் ஒரு மகள் உள்ளார்.  

## தொழில் வாழ்க்கை
இவர் பேறுகாலத்திற்குப் பிறகான பேறுகால வதை மற்றும் எடை அதிகரித்தல் போன்ற பிரச்சினைகளினால் பாதிக்கப்பட்டார். மேலும் இவர் தனக்கான உணவு முறை மற்றும் உடற்பயிற்சிகளை தானே வடிவமைத்துக் கொண்டுள்ளார். 2006 ஆம் ஆண்டில் கோவையில் நடைபெற்ற மிசஸ் கோவை பட்டம் வென்றார். 2016 ஆம் ஆண்டில் நடைபெற்ற மிசஸ் இந்தியா எர்த் கிளாசிக் போட்டியில் வாகையாளராகத் தேர்வானார். மேலும் கலிபோர்னியாவில் நடைபெற்ற அழகிப் போட்டியில் இவர் மூன்றாம் இடம் பெற்றார். அந்தப் போட்டியில் மிசஸ் *போட்டோஜெனிக்* பட்டம் பெற்றார்.<sup> பிப்ரவரி 2017 இல் போபால் MANM தேசிய மாநாட்டில்  உடற்செயல் குறைதல் தடுத்தல் பற்றி ஜெய மகேஷ் உரையாற்றினார். இந்த மாநாட்டில் உடற்செயல் குறைதல் தடுப்பில் சமூகத்தின் பங்கு எனும் தலைப்பில் அவர் உரை நிகார்.  

## விருதுகள் மற்றும் அங்கீகாரம்
அலங்கார வடிவழகியாகவும் உடற் சிற்ப சிகிச்சை நிபுணராகவும் இருந்த அதே சமயத்தில் பல அழகிப் போட்டிகளிலும் பங்கேற்றுள்ளார். 2006  ஆம் ஆண்டில் மிசஸ் கோயம்புத்தூர் எனும் பட்டம் பெற்றார். இதுவே இவர் பெற்ற முதல் அழகிப் பட்டமாகும்.  2016 இல் மிசஸ் இந்தியா எர்த் கிளாசிக் எனும் பட்டம் பெற்றார். 2018 ஆம் ஆண்டில் கலிபோர்னியாவில் நடைபெற்ற அழகிப் போட்டியில் இவர்மூன்றாம் இடம் பெற்றார். அந்தப் போட்டியில் மிசஸ் போட்டோஜெனிக் பட்டம் பெற்றார். 2019 இல் கோயம்புத்தூர் *பேஷன் ஐகான்* விருதினையும். அதே ஆண்டில் கோவி *வொண்டர் வுமன் ஐகான்* எனும் விருது பெற்றார்.
# இடிந்தகரை

**இடிந்தகரை** (*Idinthakarai*), இந்தியாவின் திருநெல்வேலி மாவட்டத்தின் இராதாபுரம் வட்டத்தில் உள்ள இராதாபுரம் ஊராட்சி ஒன்றியத்தில் உள்ள விஜயாபதி ஊராட்சியில் அமைந்த கடற்கரை மீனவ கிராமம் ஆகும். இந்த மக்கள் பரதவர் இனத்தை சார்ந்தவர்கள். இக்கிராமம் அருகே கூடங்குளம் அணுமின் நிலையம் உள்ளது.  

## அமைவிடம்
விஜயாபதி ஊராட்சியில் உள்ள இடிந்தகரை கிராமம், இராதாபுரத்திற்கு தெற்கே 12 கி.மீ. தொலைவிலும், கன்னியாகுமரிக்கு வடகிழக்கே 27 கி.மீ. தொலைவிலும் உள்ளது.  

## தொழில், போக்குவரத்து & மக்கள்
இக்கிராம மக்களின் முக்கியத் தொழில் கடலில் மீன் பிடித்தலாகும். இடிந்தகரையிலிருந்து இராதாபுரம், திருநெல்வேலி, வள்ளியூர், கன்னியாகுமரி மற்றும் தூத்துக்குடிக்கு நேரடி பேருந்து வசதிகள் உள்ளது. இடிந்தகரையில் 2 தொடக்கப் பள்ளிகளும், 1 மேல்நிலைப் பள்ளியும் மருத்துவமனை ஒன்றும் உள்ளது. இக்கிராம மக்களில் பெரும்பாலோர் உரோமன் கத்தோலிக்கர்கள் ஆவர். இடிந்தகரை கிராமம் கடல்மட்டத்திலிருந்து 3 அடி உயரத்தில் உள்ளது.  

## போராட்டங்கள்
- 27 அக்டோபர் 1967-இல் உரோமன் கத்தோலிக்க மீனவர்களின் வருவாயிலிருந்து பெரும்தொகையை தேவாலய குருக்கள் ஆலயத்திற்கு கட்டாய நிதி செலுத்த வலியுறுத்தியதன் விளைவாக, கிறித்த மீனவர்களிடையே எழுச்சியால், 8 ஆண்டுகள் போராட்டங்களுக்குப் பின்னர் பலர் இந்து சமயத்திற்கு மாறினர், பின்னர் அதில் பலர் மீண்டும் கிறித்தவ சமயத்திற்கே மாறினர்.
- தற்போது இடிந்தகரை மக்கள் கூடங்குளம் அணுமின் நிலைய பாதுகாப்பு ஏற்பாடுகள் போதுமானதாக இல்லை எனக்கருதி கூடங்குளம் அணுமின் நிலையத்தை மூடக்கோரி சு. ப. உதயகுமார் தலைமையில் இடிந்தகரை கிராம மக்கள் கூடங்குளம் அணுமின் நிலயத்தை மூடக்கோரி போராட்டங்களில் ஈடுபட்டுவருகின்றனர்.
# மைக்கேல் கிரேமர்


**மைக்கேல் இராபர்ட் கிரேமர்** (*Michael Robert Kremer*, பிறப்பு: நவம்பர் 12, 1964) அமெரிக்கப் பொருளியலாளரும், ஆர்வர்டுப் பல்கலைக்கழகப் பேராசிரியரும் ஆவார். 2019 ஆம் ஆண்டில் இவருக்கு பொருளியலுக்கான நோபல் நினைவுப் பரிசு, அபிஜித் பேனர்ஜீ, எஸ்தர் டுஃப்லோ ஆகியோருடன் இணைந்து, "உலகளாவிய வறுமையை ஒழிப்பதற்கான அவர்களின் சோதனை அணுகுமுறைக்காக" வழங்கப்பட்டது.
# டாம் வில்சு

**தாமஸ் வெண்ட்வொர்த் வில்ஸ் (Thomas Wentworth Wills** (19 ஆகஸ்ட்,1835 – 2 மே,1880) முன்னாள் ஆத்திரேலியத் துடுப்பாட்ட வீரர் ஆவார். ஆத்திரேலிய கால்பந்து விதிகளை வகுத்ததன் மூலம் பரவலாக அறியப்படுகிறார். நியூ சவுத் வேல்சில் உள்ள பிரித்தானிய காலனியில் ஒரு செல்வந்த குடும்பத்தில் பிறந்தார். இவரின் தந்தை ஓர் அரசியல்வாதி மற்றும் ஆயர் ஆவார். இவரின் தந்தையின் சொத்துக்கள் இருந்த ஹொரோடியோ வில்சில் வாழ்ந்து வந்தார். தற்போது அந்தப் பகுதி ஆத்திரேலியாவில் உள்ள விக்டோரியாவில் உள்ளது. அங்குள்ள உள்ளூர்ப் பழங்குடியின மக்களிடம் நட்புடன் பழகி அங்குள்ள மொழிகளைக் கற்றுக் கொண்டார்.இவருக்கு பதினான்கு வயதாக இருக்கும் போது இங்கிலாந்தில் உள்ள ரக்பி பள்ளியில் பயின்றார். அங்கு துடுப்பாட்ட அணியின் தலைவராகவும் இருந்தார். அதன் பின் கேம்பிரிட்ஜ் பல்கலைக்கழக துடுப்பாட்ட சங்கத்திற்காக ஆக்ஸ்போர்டு அணிக்கு எதிரான போட்டியில் விளையாடினார். மேலும் மரிலெபோர்ன் துடுப்பாட்ட சங்கம் மற்றும் கெண்ட் துடுப்பாட்ட அணி சார்பாக இவர் முதல் தரத் துடுப்பாட்டப் போட்டிகளில் விளையாடினார்.இவரின் தனித்துவமான பந்துவீச்சு காரணமாக இங்கிலாந்தில் உள்ள சிறந்த விளையாட்டு வீரர்களில் ஒருவராக அறியப்பட்டார்.  

1856 ஆம் ஆண்டில் விக்டோரியா அணிக்குத் திரும்பி அதன் தலைவராக விளையாடினார். காலணிகளுக்கு இடையிலான பல போட்டிகளில் இவரின் தலைமையிலான அணி வெற்றி பெற்றது. 1858 ஆம் ஆண்டில் கால்பந்து துடுப்பாட்ட சங்கம் அமைப்பதற்காகவும் அதற்கான விதிமுறைகளை வகுப்பதற்காகவும் இவர் அழைக்கப்பட்டார். 1859 ஆம் ஆண்டில் ஆத்திரேலியவில் " மெல்போர்ன் கால்பந்து துடுப்பாட்ட சங்கம் " உருவானது. அதன் விதிகளை உருவாக்கிய குழுவில் இவரும் இருந்தார். இவரும் இவரின் உறவினர் எச். சி. ஏ. ஹாரிசனும் அந்த விளையாட்டினை வளர்ச்சி பெறச் செய்வதற்காக தலைவராகவும், நடுவர்கள் மற்றும் நிர்வாகிகளாகவும் பணியாற்றினர்.  

வலதுகை மட்டையாளரும் வலதுகை மித வேகப் பந்துவீச்சாளருமான இவர் கேம்பிரிட்ஜ் துடுப்பாட்ட அணி, கெண்ட் மாகாணத் துடுப்பாட்ட அணி மற்றும் ஸ்பென்சர் வில்ஸ் துடுப்பாட்ட அணி ஆகிய அணிகளுக்காக விளையாடியுள்ளார். இதுவரை 37 முதல் தரத் துடுப்பாட்ட போட்டிகளில் விளையாடியுள்ள இவர் 602 ஓட்டங்களை எடுத்துள்ளார். அதில் ஒரு ஐம்ப்து ஓட்டங்களும் அடங்கும். பந்துவீச்சில் 1200 ஓட்டங்களுக்கும் அதிகமாக விட்டுக் கொடுத்து 130 இலக்கௌகளைக் கைப்பற்றியுள்ளார். அவரின் பந்துவீச்சு சராசரி 0.09 ஆக இருந்தது.  

## ஆரம்பகால வாழ்க்கை
வில்ஸ் ஆகஸ்ட் 19, 1835 இல் பிரித்தானிய காலணி ஆதிக்கத்தில் இருந்த மொலொன்கலோ சமவெளியில் பிறந்தார். தற்போது இந்த இடம் ஆத்திரேலியாவில் உள்ள நியூ சவுத் வேல்சில் உள்ளது. இவரின் பெற்றோரான ஹொரோசியோ மற்றும் எலிசபெத்திற்கு மூத்த மகனாகப் பிறந்தார்.  

## ரக்பி பள்ளி
பெப்ரவரி 1850 ஆம் ஆண்டில் இவரின் தந்தை இவருக்குப் பதினான்கு வயதாக இருக்கும் போது இங்கிலாந்திற்கு அனுப்பினார். இங்கிலாந்தின் பெருமைமிகு பள்ளியாகக் கருதப்பட்ட ரக்பி பள்ளியில் பயின்றார்.பின் ஐந்து மாதத்திற்குப் பிறகு கடற் பயனம் செய்வதற்காக இவர் இலண்டன் சென்றார். இவரின் பள்ளி விடுமுறைக் காலங்களில் இவரின் அத்தை வீட்டில் தங்கினார். பின்னர் கேம்பிரிட்ஜ் பல்கலைக்கழகத்தில் சட்டம் பயின்றார்.
# ஜிம் பர்க்

**ஜேம்ஸ் வாலஸ் பர்க் (**James Wallace Burke (12 சூன், 1930 – 2 பெப்ரவரி,1979) என்பவர் முன்னாள் ஆத்திரேலியத் துடுப்பாட்ட வீரர் ஆவார். இவர் ஆத்திரேலியத் துடுப்பாட்ட அணிக்காக 24 தேர்வுத் துடுப்பாட்ட போட்டிகளில் 1951 முதல் 1959 ஆம் ஆண்டு வரை விளையாடினார். இவர் 44 ஆட்டப் பகுதிகளில் விளையாடி டக்கில் (ஓட்டங்கள் எதுவும் எடுக்காமல்) ஆட்டமிழக்காதாவர் எனும் சாதனை படைத்தார்.  

## ஆரம்பகால வாழ்க்கை
பர்க் சிட்னியில் உள்ள மோச்மன் எனும் புறநகர்ப் பகுதியில் வளர்ந்தார். அதற்கு முன்பாக இவரது பெற்றோர் கெண்ட்டில் உள்ள புரூம்ளியில் வாழ்ந்து வந்தனர். இவரின் தாத்தாவான பெர்சி பர்க் கெண்ட் அணியின் குச்சக் காப்பாளராக விளையாடியுள்ளார். இவரின் தாய் கோல்ஃப் விளையாட்டு வீரர் ஆவார். பர்க் குழந்தைப் பருவத்திலேயே கோல்ஃப் மற்றும் துடுப்பாட்டம் போன்றவற்றை சிறப்பாக விளையாடினார். ஆனால் வயது குறைவாக இருந்த காரணத்தினால் அவருக்கு பல்கோவ்லா குழிப்பந்தாட்ட சங்கத்தில் இவரைச் சேர்க்கவில்லை. இவர் சிட்னி இலக்கணப் பள்ளியில் பயின்றார். தனது 14 ஆவது வயதில் இவர் முதலாவது முதல் தரத் துடுப்பாட்டப்போட்டியில் விளையாடினார். தனது 16 ஆம் வயதில் இவரின் சராசரி 94 ஆகும். இவரின் பள்ளியின் அதிகபட்ச சராசரி வைத்திருந்தவர் இவர் ஆவார். தனது 18 ஆவது வயதில் இவர் ஷெபீல்டு பருவப்போட்டிகளில் விளையாடினார். மேற்கு ஆத்திரேலியாவிற்கு எதிரான முதல் போட்டியில் இவர் மட்டையாட்டத்தில் இறுதிவரை ஆட்டமிழக்காமல் 76 ஓட்டங்களையும் இரன்டு இலக்குகளையும் கைப்பற்றினார்.  

தென்னாப்பிரிக்கத் துடுப்பாட்ட அணிக்கு எதிரான போட்டியிலிவர் தேர்வானார். அந்தத் தொடரில் இவர் சிறப்பான ஆட்டத்தினை வெளிப்படுத்தத் தவறினார். அதனால் அவர் அணியிலி இருந்து நீக்கப்பட்டார். பின் அவர் டிசம்பர் மாதத்தில் அவர் நாடு திரும்பினார். தெற்கு ஆத்திரேலியத் துடுப்பாட்ட அணிக்கு எதிரான போட்டியில் தனது 20 ஆம் வயதில் 62 ஒட்டங்களையும் பந்துவீச்சில் 54 ஓட்டங்களை விட்டுக் கொடுத்து 3 இலக்குகளைக் கைப்பற்றினார். பின் விக்டோரியா அணிக்கு எதிரான போட்டியில் இறுதிவரை ஆட்டமிழக்காமல் 162 ஓட்டங்களை எடுத்தார்.அதற்கு அடுத்த தேர்வுத் துடுப்பாட்டப் போடியில் 27 ஓட்டங்களி விட்டுக் கொடுத்து 6 இலக்குகளைக் கைப்பற்றினார். அதன் பிறகு ஐந்து போட்டிகள் கொண்ட ஷெஃபீல்டு தொடரில் இவர் 292 ஓட்டங்களையும் ஏழு இலக்குகளையும் கைப்பற்றினார்.
# நல்லமலா மலைகள்


**நல்லமலை மலைகள்** (நல்லமலா மலைத்தொடர்கள்) இந்தியா நாட்டில் உள்ள கிழக்கு குன்றுகளின் ஒரு பகுதி ஆகும்.இந்த மலைக்காடுகள் இந்திய நாட்டின் ஆந்திர மாநிலம் கர்நூல், நெல்லூர், குண்டூர், பிரகாசம், கடப்பா, சித்தூர் ஆகிய மாவட்டங்கள் மேலும் தெலங்காணா மாநிலம் மகபூப்நகர், நல்கொண்டா ஆகிய மாவட்டங்களில் பரவி இருக்கிறது. இது பொதுவாக வடக்கு-தெற்காக பரவி உள்ளது. சோழ மண்டலக் கடற்கரைக்கு இணையாக மேற்கே சும்மா 430 கிலோமீட்டர் தொலைவில் உள்ளது. இந்த மலைக்காடுகள் கிருஷ்ணா ஆறு மற்றும் வட பெண்ணை ஆறுக்கு இடையே அமைந்துள்ளது. இதன் வடக்கு எல்லை நீர் பாசன பகுதியாகவும் தெற்கு எல்லை திருப்பதி மலையுடன் இணைந்தும் உள்ளது.  

இது மிகவும் பழமைவாய்ந்த மலைக்காடுகள் ஆகும். இந்த மலைகள் பல ஆண்டுகளாக கடுமையான காலநிலை மற்றும் காற்று அரிப்பால் தாக்குதலுக்கு உள்ளாகுகிறது. மலைத்தொடரின் சராசரி உயரம் 520 மீட்டர் ஆகும். உயரிய சிகரங்களான பாய்ராணி கொண்டா 1100 மீட்டர், குண்டல் பரமேஸ்வரா 1048 மீட்டர் ஆகும். இந்த இரு சிகரங்களும் கம்பம் நகரத்திற்கு வடமேற்காக அமைந்துள்ளது. மற்றும் 800 மீட்டர் அளவுடைய பல சிகரங்கள் இந்த மலைத்தொடரில் அமைந்துள்ளது.  
## நிலவியல்
நல்லமலா மலைத்தொடரின் பாறைகள் கடப்பா கரும்பாறைகள் என அழைக்கப்படுகிறது. இது சுமார் 20,000 அடிகள் வரை தடிமன் கொண்டது ஆகும். இவைகள் பெரும்பாலும் ஒழுங்கற்ற கருங்கல்லால் ஆன குவார்ட்ஸ் பாறைகள் மற்றும் சில இடங்களில் மணற்கற்கலான பாறைகள் கொண்டது ஆகும். இங்குள்ள பாறைகள் மிகவும் ஒழுங்கற்றவையாகவும், மென்மையாகவும் இருக்கின்றன எனவே இங்கு வணிகச் சுரண்டல் சாத்தியமற்றதாக உள்ளது. இந்த பாறைகள் ஏறக்குறைய உலகின் பழமைவாய்ந்த மற்றும் மிகப்பெரிய எரிமலைக் குழம்பால் உருவாக்கப்பட்ட 10 கோடி ஆண்டுகளுக்கு முன்பே உருவான ஒரு மலைத்தொடர் ஆகும். இதற்கு சான்றாக பாறைகளில் காணப்படும் மடிப்புகள் அமைந்துள்ளது.  

## நிகழ்வுகள்
2009 ஆம் ஆண்டு செப்டம்பர் மாதம் 2 ஆம் நாள் பெல்-430 இடைநிலை வகையைச் சேர்ந்த வானுார்தி ஆந்திர மாநில முதலமைச்சர் திரு.எ. சா. ராஜசேகர், இரு விமானிகள், தலைமை பாதுகாவல் அதிகாரி மற்றும் தனி அலுவலர் ஆகியோரை சுமந்து சென்றது. நல்லமலா காட்டுப்பகுதியில் இவர்கள் வரும்போது மாயமானார்கள். சுமார் 24 மணிநேரத்தில் காவல்துறை, துணை இராணுவம், இந்திய இராணுவம், இந்திய விமானப்படை, இந்திய வின்வெளி ஆராய்ச்சி நிறுவனம் மற்றும் பலர் தேடுதலில் ஈடுபட்டு வானுார்தி பாகங்கள் 800 அடிகள் உயர பகுதியான பாவுராலு கொண்ட (புறாக்களின் மலை) என்ற மலை பகுதியில் நொறுங்கி காணப்பட்டது. எனவே அதில் பயணம் செய்த ஐவரும் உயிரிழந்ததாக அறிவிக்கப்பட்டனர். இதற்கு காரணம் கடுமையான காலநிலை நிலவியதே காரணம்.  
## புகைப்பட தொகுப்பு
# சகா (2019 திரைப்படம்)



**சகா** (sagaa) என்பது 2019 ஆம் ஆண்டு தமிழில் வெளிவந்த அதிரடி குற்ற திரைப்படம் ஆகும். முருகேஷின் இயக்கத்திலும், ஆர். செல்வகுமார் மற்றும் ராம்பிரசாத்தின் தயாரிப்பிலும் வெளியிடப்பட்டது. இத் திரைப்படத்தில் சரண், கிஷோர், ஶ்ரீ ராம் ஆகியோர் முன்னணி கதாப்பாத்திரத்தில் நடித்துள்ளனர். அய்ரா, நீராஜா, பாண்டி மற்றும் பிருத்வி ராஜன் ஆகியோர் துணை வேடங்களில் நடித்துள்ளனர். இசையமைப்பாளர் சபீர் பாடல் வரிகளை எழுதி, பின்னணி இசையை அமைத்துள்ளார். இந்த திரைப்படம் 1 பிப்ரவரி 2019 அன்று வெளியிடப்பட்டது.  

## கதைச்சுருக்கம்
அநாதை சிறுவர்களான சத்யா (சரண்) மற்றும் கதிர் (பாண்டி) என்ற இரு நண்பர்கள் திருநங்கை ஒருவரினால் வளர்க்கப்படுகிறார்கள். அவர் சொத்து தகராறினால் அவரது சகோதரனால் கொல்லப்படுகின்றார். அவரின் மரணத்திற்குப் பழிவாங்குவதால் சத்யாவும், கதிரும் சிறையில் அடைக்கப்படுகின்றனர். சிறையில் ஏற்படும் தகராறுகளினால் கதிர் மற்றுமொரு சிறைக்கைதி கங்கா (பிருத்வி ராஜன்) என்ற ரவுடியால் கொல்லப்படுகிறார். கதிரின் மரணத்திற்கு காரணமான கங்காவை பழிவாங்குவதாக சத்யா சபதம் செய்கிறார். கங்கா சிறையில் இருந்து விடுதலையாகி செல்கிறார். சத்யா சிறையில் இருந்து தப்பிச் செல்வதற்காக பிற சிறைக் கைதிகளான சிவா (கிஷோர்), ஜாக்கி (ஶ்ரீ ராம்) ஆகியோருடன் நட்பாகிறார். மூவரும் சிறையில் இருந்து தப்பிச் செல்கையில் ஜாக்கி சிக்கிக் கொள்கிறார். தப்பிச் சென்ற சிவாவும் சத்யாவும் அவரவர் நோக்கங்களுக்கான பிரிந்து செல்கின்றனர். தப்பித்தவர்களை பிடிக்க வார்டன் செல்கிறார். வார்டனிடம் சிவா அகப்படுகிறார். வார்டன் சத்யா இருக்கும் இடத்தை காட்டித் தருமாறு சிவாவை மிரட்டுகிறார். சிவா தவறான இடத்தை காட்டியதற்காக வார்டனால் சுட்டுக் கொல்லப்படுகிறார்.  சத்யா அரோஹி என்ற பெண்ணை ரவுடிகளிடம் இருந்து காப்பாற்றுகிறார். கங்காவை தேடிச் சென்று சண்டையிடுகிறார். சண்டையின் இறுதியில் வரும் ஜாக்கி கங்காவை கொலை செய்கிறார். அவரது சகோதரி ஜெனி (காயத்ரி கிருஷ்ணா) கங்காவால் கொல்லப்பட்டார் என்றும் அதற்காக பழிவாங்கவே கங்காவை கொன்றதாக கூறுகிறார்.  

## நடிகர்கள்

- சத்யா - சரண்
- சிவா - கிஷோர்
- ஆரோஹி - அய்ரா
- ஜாக்கி - ஶ்ரீ ராம்
- கதிர் - பாண்டி
- கங்கா - பிருத்வி ராஜன்
- சிறை வார்டன் ராஜேந்திரன் - தென்னவன்
- சிறைச்சாலை வார்டன் - சாய் தீனா
- ஜாக்கியின் சகோதரி ஜெனி - காயத்ரி கிருஷ்ணா
- அன்புமணி ஐ.பி.எஸ் - ரவி வெங்கட்ராமன்

## தயாரிப்பு
சகா  செல்லி சினிமாஸ் தயாரித்த முதல் திரைப்படம் ஆகும். இத் திரைப்படத்தின் முன் தயாரிப்பு ஜனவரி 2015 இல் தொடங்கியது. சென்னையில் உள்ள ஈவிபி திரைப்பட நகரத்தில் முதன்மை புகைப்படம் எடுத்தல் நடைப்பெற்றது. படத்தின் சிறைச்சாலைகள் செல்லி சினிமாஸால் கட்டப்பட்டு அமைக்கப்பட்டன. படப்பிடிப்பு தமிழ்நாடு, பாண்டிச்சேரி<nowiki/>யின் கடலோரப் பகுதிகள், கர்நாடகா மற்றும் ஆந்திரா ஆகிய இடங்களில் நடந்தது.  

## இசை
2015 ஆம் ஆண்டின் தொடக்கத்தில் சபீர் திரைப்படத்திற்கு ஒப்பந்தமானார். இந்த திரைப்படத்தில் ஏழு பாடல்கள் உள்ளன. இந்த இசைத்தொகுப்பில் மலேசிய மற்றும் சர்வதேச தமிழ் ராப் முன்னோடி டாக்டர் பர்ன், தென்கிழக்கு ஆசிய உலோக இசைக்குழு ருத்ரா, பாடகியும் நடிகையுமான ஆண்ட்ரியா ஜெரெமையா பின்னணிப் பாடகர் நரேஷ் ஐயர், மற்றும் பாடகர் அல்போன்ஸ் ஆகியோர் இடம்பெற்றுள்ளனர்.  

மேலும் சிங்கப்பூர், மலேசியா, ஹங்கேரி, இந்தியா ஆகிய நான்கு நாடுகளில் ஒலிப்பதிவு நடைப்பெற்றது. "செவுலு கிழியும்" என்ற பாடல் 9 மே 2016 அன்று வெளியிடப்பட்டது. "யாயும்" என்ற பாடலின் முதற் சில வரிகள் தமிழ் இலக்கிய படைப்பான குறுந்தொகை<nowiki/>யில் இருந்து எடுக்கப்பட்டது. இந்த பாடல் யூடியூபில் மில்லியன் கணக்கான பார்வைகளைப் பெற்றது.
# பெருவயிறு மலை



**பெருவயிறு மலை** (**Göbekli Tepe**, , கோபெக்கிலி தெப்பே என்றால் துருக்கி மொழியில் பெருவயிறு மலை என்று பொருள்) என்பது துருக்கியின் தென்கிழக்கு அனதோலியா பிரதேசத்தில் உள்ள ஒரு கற்காலத் தொல்பொருள் தளமாகும். இத்தளம், மட்பாண்டத்திற்கு முந்தைய புதிய கற்காலத்தில், அதாவது கி.மு. 10,000 முதல் கி.மு. 8,000 வரை, அப்பகுதி மக்களின் சமூக, சமயச் சடங்குகளுக்கான இடமாக விளங்கியது. சான்லியூர்பா மாகாணத்தில் உள்ள ஓரென்சிக் நகரத்திற்கு வடகிழக்கே 12 கி.மீ. மீட்டர் தொலைவில், 15 மீட்டர் உயரமும், 300 மீட்டர் சுற்றவளவும் கூடிய பெறுவயிறு மலை, கடல் மட்டத்திலிருந்து 760 மீட்டர் உயரத்தில் உள்ளது. 2008-இல் யுனெஸ்கோ நிறுவனம் இத்தளத்தை உலகப் பராம்பரியக் களமாக அறிவித்தது.  

பெருவயிறு மலைத் தொல்லியல் மேட்டின் முதல் கட்டத்தில் மட்பாண்டத்திற்கு முந்தைய புதிய கற்காலம் (அ) காலத்தில், உலகின் முதல் பெருங்கற்காலத்திய வட்ட வடிவக் கற்தூண்கள் T வடிவத்தில் நிறுவிப்பட்டதை அகழ்வாய்வுவில் கண்டுபிடிக்கப்பட்டது.  

பெருவயிறு மலை தொல்லியல் களத்தில் கிடைத்த 200 கற்தூண்களில், 20 கற்தூண்கள் ஒவ்வொன்றும் 6 மீட்டர் உயரமும், 10 டன் எடையும் கொண்டுள்ளது. இக்கற்தூண்கள் ஒவ்வொன்றும் படுகைப்பாறைகளில் பொருத்தப்பட்டுள்ளது.  

பெருவயிறு மலையில் இரண்டாம் காலக் கட்டமானது மட்பாண்டத்திற்கு முந்தைய புதிய கற்காலம் (ஆ) காலத்தியதாகும். இக்காலத்திய இங்கு நிறுவப்பட்டிருந்த மெருகூட்டப்பட்ட சிறு சுண்ணாம்புக்கல் தூண்களால் நிறுவப்பட்ட அறைகளும், தரை தளங்களும் பின்னர் சிதிலமடைந்தது. பெருவயிறு மலையின் தொல்லிய மேட்டை முதலில் 1996-இல் ஜெர்மானிய தொல்லியல் அறிஞர்கள் அகழ்வாய்வு செய்தனர்.  

உர்பா நகருக்கு அருகிலுள்ள சுண்ணாம்பு பீடபூமியின் மேல் "கோபெக்லி டெபே" என்று துருக்கியில் அழைக்கப்படும் மலை உச்சியில் 20 க்கும் மேற்பட்ட கல் வட்ட அடைப்புகளைக் கண்டுபிடித்தார். அவற்றில் மிகப்பெரியது 20 மீ விட்டம் கொண்டதாக இருந்தது. அதன் மையத்தில் 5.5 மீ உயரமுள்ள இரண்டு செதுக்கப்பட்ட தூண்கள் நின்று கொண்டிருந்தன. கோபெக்லி டெபே என்றால் பெருவயிறு மலை என்று துருக்கிய மொழியில் பொருள். செதுக்கப்பட்ட கல் தூண்கள் கைகள் கட்டப்பட்ட மனித உருவத்தைக் கொண்டிருந்தன. அவை 10 டன்வரை எடை கொண்டவை. அது விலங்குகள் பழக்கப்படுத்தப்படாத காலம். பாண்டங்கள் கண்டுபிடிக்கப்படாத, உலோகக் கருவிகள் இல்லாத காலம். அப்படியொரு காலத்தில் இத்தகைய பிரமாண்டமான கட்டுமானத்தை உருவாக்குவது மக்களுக்கு மிகப்பெரிய, தொழில்நுட்ப ரீதியில் சவாலாக இருந்திருக்க வேண்டும்.  

2018 ஆம் ஆண்டில், யுனெஸ்கோ உலக பாரம்பரியப் பதிவேட்டில் கோபெக்லி டெபே சேர்க்கப்பட்டது. மேலும் துருக்கிய சுற்றுலாத்துறை 2019 ஆம் ஆண்டை "கோபெக்லி டெபே ஆண்டு" என்று அறிவித்தது.  

அறிக்கை, ஆண்டு 2013]]  

துருக்கி-சிரியா நாட்டின், சான்லியூர்பா மாகாணத்தில் உள்ள ஓரென்சிக் நகரத்திற்கு வடகிழக்கே 12 கி.மீ. மீட்டர் தொலைவில், 15 மீட்டர் உயரம், 300 மீட்டர் சுற்றவளவுடன் கூடிய கிமு 10,000 - கிமு 8,000 இடைப்பட்ட காலத்திய தொல்லியல் மேடு ஆகும். 2008-இல் யுனெஸ்கோ நிறுவனம் இதனை உலகப் பராம்பரியக் களமாக அறிவித்துள்ளது.  

மட்பாண்டத்திற்கு முந்தைய புதிய கற்காலம் (அ) முதல் மட்பாண்டத்திற்கு முந்தைய புதிய கற்காலம் (ஆ) வரை (கிமு 10,000 - கிமு 8,000) மக்கள் இத்தொல்லியல் மேட்டில், தங்களின் சமூக மற்றும் சமயச் சடங்குகள் செய்யும் இடமாகக் கொண்டிருந்தனர்.  

## பெருவயிறு மலையின் தொல்பொருட்கள்

## இதனையும் காண்க
- ஊர்பா மனிதன்
- வளமான பிறை பிரதேசம்
- பண்டைய அண்மை கிழக்கு

## அடிக்குறிப்புகள்
# விக்கிப்பீடியா:Files for discussion/2019 October 15

<noinclude><div>  
| <span>&lt;</span> | }</div></noinclude> |
| --- | --- |
### அக்டோபர் 15

========  
:<span id="File:Murasolimaran.jpg"> ([ delete] talk [ history] links [ logs])</span>&#x20;– uploaded by Hibayathullah (<span>[ notify]</span> contribs uploads upload log).&nbsp;  

இப்படத்தின் மூலம் மற்றும் காப்புரிமை விவரங்கள் இல்லை. இதன் விவரங்களை தர முடியவில்லை என்றால் இப்படம் நீக்கப்படலாம். நன்றி. <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 23:44, 15 அக்டோபர் 2019 (UTC)
# விக்கிப்பீடியா:Files for discussion/2019 October 16

<noinclude><div>  
| <span>&lt;</span> | }</div></noinclude> |
| --- | --- |
### அக்டோபர் 16

========  
:<span id="File:Kattabomman-Stamp.jpg"> ([ delete] talk [ history] links [ logs])</span>&#x20;– uploaded by Dineshkumar Ponnusamy (<span>[ notify]</span> contribs uploads upload log).&nbsp;  

https://commons.wikimedia.org/wiki/File:Veerapandiya_Kattabomman_1999_stamp_of_India.jpg picture already available in commons. <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 00:57, 16 அக்டோபர் 2019 (UTC)  

:@<font face="Lucida Handwriting" size="3.5">பாலாஜி </font>, This picture in Commons was added in November 2018, where as the stamp I uploaded was in 2012. I don't have any issues in removing it, but think before act. Thanks. --தினேஷ்குமார் பொன்னுசாமி (பேச்சு) 16:45, 17 அக்டோபர் 2019 (UTC)  

:: Hi, thanks for getting back. License information you have added is for fair use. since the image is no longer used in the article, fair use license is not valid. So file needs to be deleted. If you wish you can change it to appropriate license like the file in the commons. Though your file was uploaded much earlier the file is of lower resolution than in commons and the source of your image is not mentioned. Please take care of the above mentioned facts at the earliest. Regards -- 117.242.80.165 23:20, 17 அக்டோபர் 2019 (UTC)
# சோகோ கழகம்


**சோகோ கழகம்** ஒரு இந்திய மென்பொருள் மேம்பாட்டு நிறுவனம். சோகோ கழகம் இணைய அடிப்படையிலான வணிக கருவிகள் மற்றும் தகவல் தொழில்நுட்பத்தில் கவனம் செலுத்துகிறது. இதில் அலுவலக கருவிகள் தொகுப்பு, இணைய மேலாண்மை தளத்தின் இணையம் மற்றும் தகவல் தொழில்நுட்ப மேலாண்மை மென்பொருளின் தொகுப்பு ஆகியவை அடங்கும். இந்நிறுவனம் 1996 ஆம் ஆண்டில் கலிபோர்னியாவின் ப்ளேசன்டனில் ஸ்ரீதர் வேம்பு மற்றும் டோனி தாமஸ் ஆகியோரால் நிறுவப்பட்டது. இப்போது ஏழு நாடுகளில் அலுவலகங்கள் உள்ளன. அதன் உலகளாவிய தலைமையகம் சென்னையில் உள்ளது.  

## வரலாறு
1996 முதல் 2009 வரை, இந்நிறுவனம் *அட்வென்ட்நெட், இன்க்* என்று அறிப்பட்டது.  

அட்வென்ட்நெட், ஜூன் 2001 இல் ஜப்பானுக்கு நடவடிக்கைகளை விரிவுபடுத்தியது. *சோகோ சிஆர்எம்* 2005 இல் வெளியிடப்பட்டது. அதைத் தொடர்ந்து *திட்டங்கள்*, *உருவாக்குநர்* மற்றும் *தாள்* போன்ற இணைய சேவைகள் 2006 இல் வெளியிடப்பட்டது. 2007 ஆம் ஆண்டில் *சோகோ டாக்ஸ்* மற்றும் *சோகோ சந்திப்பு* போன்ற இணைய சேவை தொடங்கப்பட்டது. 2008 ஆம் ஆண்டில் நிறுவனம் *விலைப்பட்டியல்* மற்றும் *அஞ்சல்* பயன்பாடுகளைச் சேர்த்தது. மேலும் அந்த ஆண்டின் ஆகஸ்ட் மாதத்திற்குள் 10 லட்சம் (1 மில்லியன்) பயனர்களை எட்டியதாகக் கூறுகிறது.  

2009 ஆம் ஆண்டில், இந்நிறுவன் அதன் மென்பொருட்களின் பெயரான *சோகோ*வின் பெயரிலேயே *சோகோ கழகம்* என பெயர் மாற்றம் செய்யப்பட்டது. இந்நிறுவனம் வெளி நபர்களின் நிதி இல்லாமல் தொடங்கப்பட்டு வளர்ந்தது. இந்நிறுவனம் தனியாருக்கு சொந்தமானது.  

2005 முதல் ஒவ்வொரு ஆண்டும், சோகோ கூடுதல் பயன்பாடுகளை வெளியிட்டுள்ளது. மேலும் 2017 ஆம் ஆண்டில் நாற்பதுக்கும் அதிகமான சோகோ பயன்பாடுகளின் விரிவான தொகுப்பான *சோகோ ஒன்று* மென்பொருள் தொகுப்பை வெளியிட்டது.  

## இடங்கள்
சோகோவின் அமெரிக்க தலைமையகம் தற்போது கலிபோர்னியாவில் உள்ளது. ஆராய்ச்சி மற்றும் மேம்பாட்டு வளாகம் சென்னை எஸ்டான்சியா ஐடி பூங்காவில் உள்ளது. சோகோவுக்கு தமிழ்நாட்டின் திருநெல்வேலி மாவட்டத்தில் தென்காசியில் ஒரு அலுவலகம் உள்ளது. அங்கிருந்து *சோகோ டெஸ்க்* என்னும் இணைய மென்பொருளைத் தயாரித்து வெளியிட்டனர். இந்நிறுவனம் சீனாவில் இயங்குகிறது மற்றும் சிங்கப்பூர் மற்றும் ஜப்பானிலும் அலுவலகங்களைக் கொண்டுள்ளது. அதன் ஆதரவு நடவடிக்கைகளில் பெரும்பகுதி சென்னையில் உள்ள அதன் அலுவலகத்திலிருந்து மேற்கொள்ளப்படுகிறது. சோகோவிற்கு ஆந்திராவின் ரெனிகுண்டாவிலும் ஒரு அலுவலகம் உள்ளது. இந்த அலுவலகம் 2018 முதல் செயல்பட்டு வருகிறது.  

இந்நிறுவனம் உலகம் முழுவதும் பேசப்படுவதற்கான காரணமாக, வெளிநாட்டு முதலீடு இல்லாமல் இந்நிறுவனம் இயங்கிவருவதே காரணம் என்றார் இதன் நிறுவனர்.  

சோகோ கழகம், தனது நிறுவனத்திற்கு தேவையான பணியாட்களுக்கு பயிற்சி அளிப்பதற்காக *சோகோ பல்கலைக்கழகம்* ஒன்றை நடத்தி வருகிறது. சோகா பல்கலைக்கழகம் இரண்டு இடங்களில் செயல்படுகிறது. தென்காசி மற்றும் சென்னை ஆகிய இரு இடங்களில் செயல்படுகிறது.  

கல்லூரியில் படிக்கமுடியாமல் பள்ளிப்படிப்பை முடித்த பல மாணவர்களை சோகோ கழகம் தேர்ந்தெடுத்து அவர்களுக்கு பயிற்சிகளை அளித்து அதன் நிறுவனத்திலேயே வேலை வாய்ப்பையும் அளிக்கிறது.  

2019இல் இந்நிறுவனம், தமிழகத்தில் உள்ள சிறு மற்றும் குறு நிறுவனங்களுக்கு தங்களது இணைய மென்பொருள் சேவையை சலுகை விலையில் கொடுக்க இருப்பதாக தெரிவித்தது.  

## மேலும் பார்க்க

- சேவையாக மென்பொருள்
- வலைச் செயலி
# உடையார்கட்டு மகா வித்தியாலயம்



**உடையார்கட்டு மகா வித்தியாலயம்** இலங்கையில் வட மாகாணத்தில் முல்லைத்தீவு மாவட்டத்தில் அமைந்துள்ள ஒரு உயர்தரப் பாடசாலை ஆகும். இது பரந்தன்-முல்லைத்தீவு வீதியில் 25ஆவது கிலோமீட்டரில் அமைந்துள்ளது.  

## வரலாறு
உடையார்கட்டு மகா வித்தியாலயம் 1974 ஏப்ரல் 1 இல் உடையார்கட்டு அரசினர் தமிழ் கலவன் பாடசாலை என்ற பெயரில் ஆரம்பிக்கப்பட்டது. முதலாவது அதிபராக திரு. சின்னராசா என்பவர் நியமிக்கப்பட்டு பணியாற்றினார். இப்பாடசாலையில் 1986-ஆம் ஆண்டு முதற்தடவையாகக் க.பொ.த சா.த பரீட்சைக்குத் தோற்றினார்கள். 1993 ஆம் ஆண்டு உயர்தர கலைப்பிரிவு ஆரம்பிக்கப்பட்டு பாடசாலையும் மகா வித்தியாலயமாகத் தரமுயர்த்தப்பட்டது. பாடசாலை வரலாற்றின் 1998ஆம் ஆண்டு க.பொ.த உயர்தரப் பரீட்சையில் ஒரே தடவையில் 9 மாணவர்கள் பல்கலைக்கழகத்திற்குத் தெரிவாகிச் சென்றனர்.  

தரம் 1 தொடக்கம் 13 வரை இயங்கி வந்த வகுப்புகள் புதிய கல்விச் சீர்திருத்திற்கமைய 1000 பாடசாலை அபிவிருத்தித் திட்டத்தின் கீழ் 2012 ஆகத்து 1 தொடக்கம் ஆரம்பப் பிரிவு வேறாக்கப்பட்டு மு/உடையார்கட்டு மகா வித்தியாலயத்திற்கு முன்பாக இயங்குகின்றது. இப்பாடசாலையில் தற்போது தரம் 6 முதல் 13 வரையான வகுப்புக்கள் உள்ளன. 2013 இல் உயர்தர வகுப்பில் கணித விஞ்ஞானப் பிரிவு ஆரம்பிக்கப்பட்டது.  

2019 ஆம் ஆண்டில் பாடசாலையில் 55 ஆசிரியர்களும் 955 மாணவர்களும் உள்ளனர்.  

## அதிபர்கள்
1. சின்னராசா (01.04.1974 - 14.01.1975)
1. சங்கரப்பிள்ளை (15.01.1975 - 16.10.1983)
1. சிவப்பிரகாசம் (17.10.1983 - 28.02.1984)
1. விசுவநாதர் (01.03.1984 - 31.12.1989)
1. திருச்செல்வராசா (01.01.1990 - 31.08.1996)
1. பரமேஸ்வரன் (01.01.1996 - 02.03.2000)
1. ராஜா (03.03.2000 - 21.04.2003)
1. பேரின்பராணி (22.04.2003 - 21.04.2004)
1. ராஜா (22.04.2004 - 28.02.2006)
1. ராஜ்குமார் (01.03.2006 - 31.04.2007)
1. ரவீந்திரராசா (01.05.2007 - 31.08.2007)
1. ராமநாதன்(01.09.2008 - 07.08.2011)
1. தயாபரன் (08.08.211 - 22.02.2012)
1. ஸ்ரீகரன் (23.02.2012-)

## பாடசாலைப் பண்
<poem>  
உடையார்கட்டு மகா வித்தியாலயம்  
உயர்வுடன் வாழ வாழ்த்துகிறோம்  
வாழ்க வாழ்க வாழ்க வாழ்க  
(உடையார்கட்டு மகா வித்தியாலயம்)  

செந்தமிழ் ஆங்கிலம் சிந்தைகொள் சமயம்  
தந்து சமூகத்துடன் உயர்கலை வர்த்தகம்  
கணிதம், விஞ்ஞானம் தொழில்நுட்பம் ஈந்தாய்  
வந்தனை செய்தோம் வாழியவே  
(உடையார்கட்டு மகா வித்தியாலயம்)  

எழுபத்துநான்கு சித்திரை ஒன்றில்  
செழுமையுடன் தோன்றி திகழ்ந்தனையே  
தரம் ஆறு முதலாய் பதின்மூன்று வரைக்கும்  
தகுதியுடன் திகழ்ந்தாய் வாழியவே  
(உடையார்கட்டு மகா வித்தியாலயம்)  

மதிநிறை அதிபர் மகத்தான ஆசிரியர்  
துதித்திட மாணவர் தொண்டுறு பெற்றோர்  
கதியிதி எனவே கனிவுடன் வாழ்த்துவோம்  
பதியென நினைத்தே பணிந்து நாம் போற்றுவோம்  

வாழ்க வாழ்க வாழ்க வாழ்க  
வாழ்க வாழ்க வாழ்க வாழ்க  
(உடையார்கட்டு மகா வித்தியாலயம்)  
</poem>  

## பாடசாலையின் பணிக்கூற்றும் தூரநோக்கும்

### பணிக்கூற்று
தேசியக் கல்விக் குறிக்கோளுக்கமைவாக வினைத்திறன் மிக்க ஆளணியினர் மூலம் பொருத்தமான பௌதீக வளங்களை உச்சமாகப் பயன்படுத்தி இன்றைய மாணவச் செல்வங்களை நாளைய வெற்றியாளர்களாக உருவாக்குவோம்.  

### தூரநோக்கு
அர்பணிப்புடன் செயலாற்றி வினைத்திறன் மிக்க வெற்றியாளர்களை உருவாக்குவோம்.  

### இல்லங்கள்
1. பாரதி
1. இளங்கோ
1. வள்ளுவர்

பாடசாலையின் நிறம் : பச்சை
# அசுன்னா பண்பாடு



**அசுன்னா பண்பாடு** (**Hassuna culture**) தற்கால ஈராக் நாட்டின் வடக்கு மெசபடோமியா பகுதியில், புதிய கற்காலத்தைச் சேர்ந்ததாகும். கிமு 6,000 காலத்திய அசுன்னா பண்பாட்டு மக்கள் பயன்படுத்திய மட்பாண்டங்கள், கைக்கோடாரிகள், அரிவாள்கள், தானியங்களை அரைக்கும் கற்கள், சமையல் அடுப்புகள், சுடு களிமண் மற்றும் கல் தொட்டிகள், வேளாண்மை பயன்படுத்தப்பட்ட வீட்டு வளர்ப்பு விலங்குகளின் எலும்புகள் போன்ற தொல்பொருட்கள் வடக்கு மெசபடோமியாவில் அசுன்னா தொல்லியல் மேடு மற்றும் செம்சரா தொல்லியல் மேடுகளை அகழ்வாய்வு செய்யும் போது கிடைத்துள்ளது.  

## விளக்கம்
கிமு 6,000-இல் அசுன்னா பண்பாட்டு காலத்தில் மக்கள், வடக்கு மெசபடோமியாவின் சக்ரோசு மலைகளின் அடிவாரங்களில் சிறு சிறு நிலப்பரப்புகளில் வேளாண்மை செய்து வாழ்ந்தனர். பெண் தெய்வங்களை வழிபட்டமைக்கு, பல பெண் உருவச் சிற்பங்கள் கிடைத்துள்ளது. இறந்தவர்களின் உடலை தாழிகளில் வைத்து அடக்கம் செய்தனர்.  

## அசுன்னா பண்பாடுக் களத்தின் தொல் பொருட்கள்

## இதனையும் காண்க
- ஹலாப் பண்பாடு
- உபைது பண்பாடு
- உரூக் பண்பாடு
- சமார்ரா பண்பாடு
- யாஸ் பண்பாடு
- மெசபடோமியா
- பண்டைய அண்மை கிழக்கு